ඔක්ස්ෆර්ඩ් ඇස්ට්‍රාසෙනෙකා කොවිෂීල්ඩ් එන්නතෙහි දෙවන මාත්‍රාව ලබාදීම සම්බන්ධයෙන් අද අවසන් තීරණයක් ගැනීමට නියමිතව තිබෙනවා.දෙවන මාත්‍රාව ලබාදීමට අවශ්‍ය එන්නත් මාත්‍රා ලබාගැනීම පිළිබඳ ගැටළු සහගත තත්වයක් නිර්මාණය වී ඇත්තේ ඉන්දියාවේ සීරම් ආයතනය විසින් එන්නත් අපනයනය සීමා කිරීම හේතුවෙන්.මහජන සෞඛ්‍ය පරීක්ෂකවරුන්ගේ සංගමයේ සභාපති උපුල් රෝහණ අද මාධ්‍ය වෙත අදහස් දක්වමින් ප්‍රකාශ කළේ එන්නතෙහි දෙවන මාත්‍රාව ලබාදෙන්නේද නැද්ද යන්න සම්බන්ධයෙන් රජය විසින් මහජනතාවට කඩිනමින් දැනුම්දිය යුතු බවයි.